Teppanyaki? panggang plat wesi) ya iku sawijining cara masak panganan Jepang ing sandhuwure plat wesi (teppan). Saliyane iku, teppanyaki uga bisa ditegesi minangka omah makan Jepang kang nyedhiyani panggonan lan meja wujude kounter, dene plat wesi dianggo juru masak kanggo masak panganan. Plat wesi kang dianggo minangka piranti masak iku kandhele watara 0,3 cm tekan 1,5 cm. Ing ngisor plat wesi ana kompor gas kang ana pirantine kanggo ngatur gedhé cilikke geni. Masakan kang dimasak ing ndhuwur teppan, tuladhane steak, okonomiyaki, monjayaki, yakisoba, lan saperangan jinis masakan saka janganan, daging, utawa panganan laut.